cyanic-selkie/wikianc huggingface dataset:
Մարիո Էրմոսո
Մարիո Էրմոսո (Mario Hermoso, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ատլետիկո Մադրիդի և Իսպանիայի ազգային հավաքականի կազմում։ Խաղում է կենտրոնական պաշտպանի դիրքում ։
Ռեալ Մադրիդ
Էրմոսոն Ռեալ Մադրիդի ակադեմիայի սան է ։ 2012 թվականի սեպտեմբերի 28-ին նա խաղադաշտ դուրս եկավ Սանտիագո Բերնաբեուի գավաթի Միլյոնարիոսի դեմ ընկերական խաղում ։ 2015 թվականի հուլիսի 16-ին Էրմոսոն 1 տարվա վարձավճարով տեղափոխվեց Ռեալ Վալյադոլիդ ։ Իր պրոֆեսիոնալ դեբյուտը նշեց օգոստոսի 22-ին՝ Կորդովայի դեմ խաղում ։ Դեկտեմբերի 13-ին նա գոլային փոխանցում տվեց Ալբասետեի դեմ խաղում՝ 1-0 հաշվով հաղթանակ պարգևելով իր թիմին ։ Վալյադոլիդի կազմում Էրմոսոն անցկացրեց 31 հանդիպում՝ դառնալով 2 գոլային փոխանցման հեղինակ ։
Էսպանյոլ
2017 թվականի հուլիսի 12-ին Էրմոսոն 3 տարվա պայմանագիր կնքեց Էսպանյոլի հետ ։ Իր դեբյուտը ակումբի կազմում նշեց սեպտեմբերի 9-ին՝ Բարսելոնայի դեմ խաղում  ։ Նոյեմբերի 4-ին նա հեռացվեց խաղադաշտից Ալավեսի դեմ խաղում՝ ստանալով երկրորդ դեղին քարտը հանդիպման 39-րդ րոպեին ։ Իր առաջին գոլը խփեց 2018 թվականի հունվարի 28-ին՝ Լեգանեսի դեմ խաղում, սակայն դառնալով նաև 2 ինքնագոլի հեղինակ ։ Օգոստոսի 18-ին Էրմոսոն գոլի հեղինակ դարձավ Սելտա Վիգոյի դեմ խաղում, իսկ հանդիպումն ավարտվեց 1-1 հաշվով ։ Սեպտեմբերի 25-ին իսպանացին խփեց Էյբարի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Էսպանյոլի կազմում Էրմոսոն անցկացրեց 59 հանդիպում՝ դառնալով 4 գոլի հեղինակ։
Ատլետիկո Մադրիդ
2019 թվականի հուլիսի 18-ին Էրմոսոն 5 տարվա պայմանագիր կնքեց Ատլետիկո Մադրիդի հետ  ։ Ակումբը նրա համար վճարեց 29 միլիոն եվրո   ։
Միջազգային կարիերա
Էրմոսոն ներկայացրել է Իսպանիան մինչև 19 տարեկանների երիտասարդական հավաքականում։ Իսպանիայի ազգային հավաքական նա առաջին անգամ հրավիրվեց 2018 թվականի նոյեմբերի 8-ին՝ Խորվաթիայի ու Բոսնիա և Հերցեգովինայի դեմ խաղերի համար  ։ Իր դեբյուտը ազգային հավաքականում նշեց նոյեմբերի 18-ին՝ թիմի մեկնարկային կազմում խաղադաշտ դուրս գալով Բոսնիա և Հերցեգովինայի դեմ խաղում ։ 2019 թվականի մարտի 26-ին Էրմոսոն գոլային փոխանցում տվեց Ալվարո Մորատային Մալթայի դեմ խաղում՝ օգնելով Իսպանիային հաղթել 2-0 հաշվով ։
Ակումբային վիճակագրություն
2019 թվականի հուլիսի 22-ի դրությամբ
Միջազգային վիճակագրություն
2019 թվականի հուլիսի 22-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ռեալ Վալյադոլիդի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Լա Լիգայի ֆուտբոլիստներ
NILETTO
NILETTO, (իրական անունը՝ Դանիլ Պռիտկով, ), ռուս երգիչ։ ՏՆՏ-ի «Երգեր» նախագծի մասնակից (1, 2 եթերաշրջան)։ Առաջին ալիքի «Ռուս նինջա» նախագծի մասնակից ։ HŌXX բրենդի ամբասադոր։
Ծանոթագրություններ
Կատեգորիա:Ռեփերներ Կատեգորիա:Ռուս երգիչներ Կատեգորիա:Ռուս երաժիշտներ Կատեգորիա:Հիփ հոփ երաժիշտներ Կատեգորիա:Բեմական կեղծանուններ
Շերիլ Քոուլ
Շերիլ Էնն Քոուլ (Cheryl Ann Cole), ամուսնությունից հետո՝ Ֆերնանդես Վերսինի (Fernandez-Versini), ծնված Տվիդի (Tweedy, ), բրիտանացի երգչուհի, երգերի հեղինակ, պարուհի, դերասանուհի, մոդել, բարերար։ Մեծ Բրիտանիայի առաջին երգչուհին առաջին համարի հինգ մենակատարային սինգլներով (2014 թվական)։
«Girls Aloud»-ի հետ միասին Քոուլը թողարկում է քսանմեկ սինգլ (նրանք բոլորը մտնում են «UK Singles Chart»-ի առաջին տասնյակը, չորս սինգլներ զբաղեցնում են առաջին հորիզոնականը), հինգ ստուդիական ալբոմներ, լավագույն հիթերի մեկ հավաքածու և ռեմիքսների երկու ալբոմ (երկու ալբոմներ զբաղեցնում են առաջին տեղը «UK Albums Chart»-ում), ինչպես նաև հինգ անգամ նոմինացվում է «Brit Awards»-ում, հաղթելով «Լավագույն սինգլ» անվանակարգում, «The Promise» երգով ։
«3 Words» առաջին մենակատարային ալբոմը (2009 թվական) դառնում է եռակի «պլատինե», իսկ «Fight for This Love» սինգլը զբաղեցնում է առաջին տեղերը Մեծ Բրիտանիայի երկրներում, Իռլանդիայում, Դանիայում, Նորվեգիայում, Հունգարիայում։ «Parachute» սինգլն առաջատար հորիզոնականներ է զբաղեցնում ռուսական հիթ-շքերթներում։ «Messy Little Raindrops» (2010 թվական) ալբոմը դառնում է «պլատինե»։ «Promise This» ալբոմից սինգլը մեկնարկում է բրիտանական հիթ-շքերթի առաջին դիրքից։ «A Million Lights» (2012 թվական) երրորդ ստուդիական ալբոմը Բրիտանիայում արժանանում է «ոսկե» կարգավիճակի։ «Call My Name» սինգլը երկրորդ ամենաարագ վաճառված սինգլը Բրիտանիայում 2012 թվականին և նույնպես մեկնարկում է բրիտանական հիթ-շքերթի առաջին տեղից։ «Only Human» (2014 թվական) չորրորդ ստուդիական ալբոմը արժանանում է «արծաթե» սերտիֆիկատի և անվանվում է «ամենակապակցված ալբոմը երգչուհու ամբողջ կարիերայի ընթացքում»։ «Crazy Stupid Love» ստեղծագործությունը (2014 թվական) դառնում է չորրորդ սինգլը Քոուլի կարիերայում, որը գլխավորում է բրիտանական հիթ-շքերթը։ «I Dont Care»-ը (2014 թվական) դառնում է հինգերորդ սինգլը երգչուհու կարիերայում, որը բարձրանում է բրիտանական հիթ-շքերթի առաջին հորիզոնականը, երգչուհուն դարձնելով Մեծ Բրիտանիայի առաջին երգչուհին «համար մեկ» հինգ սինգլներով ։
Շերիլը նաև ճանաչվում է «ոճի սրբապատկեր» , հայտնվելով բրիտանական «Vogue», «Elle» և «Harper’s Bazaar» ամսագրերի կազմերին։
Վաղ տարիներ
Շերիլը պարերով հետաքրքրվում էր մանուկ հասակից, նա սկսում է զբաղվել դրանով չորս տարեկանից։ Ինը տարեկանում ընդունվել է «The Royal Ballet» դպրոցը ։ Բացի դրանից, Շերիլը շահում է բազմաթիվ մոդելային մրցույթներ։ Նա նաև հայտնվում է «Centrica»-ի երկու գովազդներում, իր կրտսեր եղբայր Հարրիի հետ միասին։ 13 տարեկանում բեկ-վոկալ է աշխատում քիչ հայտնի բրիտանական խմբի մոտ։
Շերիլը Նյուքասլում սովորել է Walker Comprehensive School դպրոցում։ Դպրոցից հետո նա տեղավորվում է աշխատանքի ռեստորանում, որպես մատուցողուհի ։
Girls Aloud
Շերիլը 2002 թվականին քասթինգ է անցնում «Popstars: The Rivals» ռեալիթի-շոուի համար, երգելով «S Club 7» խմբի «Have you ever» երգը ։ Ծրագիրը, որը հանդիսանում է միջազգային «Popstars» ֆրանշիզի երկրորդ բրիտանական սերիան, ցուցադրում է երկու հակամարտող խմբերի ստեղծումը՝ «տղաների» և «աղջիկների», որոնցից յուրաքանչյուրը կազմված էր հինգ անդամից։ Այնուհետև կազմավորված խմբերը մրցակցում էին մեկը-մյուսի հետ «UK Singles Chart»-ի առաջին տեղի համար։ Մի քանի հազար մարդ ամբողջ Բրիտանիայում մասնակցություն են ունենում քասթինգին, հուսալով դառնալ ռեալիթի-շոուի մասնակից։ Ժյուրին՝ բրիտանացի պրոդյուսեր Պիտ Ուոտերմանը, իռլանդացի երաժշտական մենեջեր Լուիս Ուոլշը և երգչուհի Ջերի Հոլլիուելը, որպես եզրափակչի մասնակիցներ ընտրում են տաս աղջիկների և տաս պատանիների։ Այդ եզրափակիչի մասնակիցները բեմ էին դուրս գալիս ամեն շաբաթ օր կենդանի ելույթներով (աղջիկները և տղաները հերթականությամբ)։ Յուրաքանչյուր շաբաթ այն մասնակիցը, ով հավաքել էր ամենաքիչ քանակի ձայներ հեռախոսային քվեարկության արդյունքում, լքում էր շոուն։ Նադին Կոլյը, Սառա Հարդինգը, Նիկոլա Ռոբերթսը, Կիմբեռլի Ուոլշը և Շերիլ Քոուլը կազմավորում են նոր խումբ՝ «Girls Aloud», ըստ հանդիսականների 2002 թվականի նոյեմբերի 30-ի քվեարկության։
Խմբի նորամուտային «Sound of the Underground» սինգլն առաջին հորիզոնականին է հասնում «UK Singles Chart»-ում ։ «Girls Aloud»-ը սինգլի ձայնագրությունն անցկացրեցին ամենակարճ ժամանակում՝ խմբի կազմավորման և հիթ-շքերթում առաջին հորիզոնականին հասնելու ընթացքում։. 2003 թվականի մայիսի 23-ին խումբը թողարկում է իր նորամուտային ալբոմը՝ «Sound of the Underground», որը հիթ-շքերթներում մեկնարկում է երկրորդ դիրքից և նույն թվականին արժանանում է «պլատինե» կարգավիճակի։
Սկսած 2003 թվականից, «Girls Aloud»-ը թողարկում է ևս քսան սինգլներ, նրանք բոլորն էլ մտնում են «UK Singles Chart»-ի առաջին տասնյակի մեջ, նրանցից տասնհինգը հասնում են առաջին հնգյակին։ «I’ll stand by you», «Walk this way» և «The Promise» սինգլները զբաղեցրել են առաջին հորիզոնականը։ Ալբոմներից երկուսը հասնում են առաջին հորիզոնականին «UK Album Chart»-ում (լավագույն հիթերի հավաքածու «The Sound of Girls Aloud: Greatest Hits» և «Out of Control»), երկուսն էլ հիթ-շքերթ են մտնում առաջին հորիզոնականից։ «Girls Aloud»-կ հինգ անգամ նոմինացվում է Brit Awards-ում և 2009 թվականին շահում է այն «Լավագույն սինգլ» անվանակարգում, «The Promise» երգի համար։
«Girls Aloud»-ը դառնում է ռեալիթի շոուի փոքրաթիվ հաջողակ նախագծերից մեկը և 2009 թվականի մայիսին արդեն վաստակել էին 25 միլիոն ֆունտ ստեռլինգ կարողություն ։ 2007 թվականին Գինեսի ռեկորդների գիրքը «Girls Aloud»-ին անվանում է «ամենահաջող խումբը ռեալիթի-շոուից»։ Խումբը վաճառում է տաս միլիոն օրինակ ամբողջ աշխարհում ։
2009 թվականին «Girls Aloud»-ը որոշում է, որ կվերցնեն մեկամյա դադար, որպեսզի զբաղվեն մենակատարային նախագծերով, սակայն կվերամիավորվեն 2010 թվականին՝ նոր ստուդիական ալբոմի համար ։ 2010 թվականի օգոստոսին Նիկոլա Ռոբերթսը ասում է, որ խմբի վերամիավորումը դժվար թե կայանա 2012 թվականից շուտ ։ Արդյունքում, խումբը, այնուամենայնիվ, հավաքվում է միասին 2012 թվականին, որպեսզի տոնեն խմբի տասնամյակը լավագույն երգերի հավաքածուի ռելիզով՝ «Ten» անվանումով և համերգային շրջագայությամբ, որի ավարտից հետո «Girls Aloud»-ը հայտարարում է համատեղ կարիերայի ավարտի մասին ։
Մրցավարություն The X Factor շոուում
Շերիլը որպես մրցավար հրավիրվում է The X Factor (Մեծ Բրիտանիա) շուին, 2008 թվականի 5-րդ եթերաշրջանում, փոխարինելով Շերոն Օսբորնին։ Շերիլը որպես մրցավար մասնակցություն է ունենում շոուի 5-րդ, 6-րդ, 7-րդ և 11-րդ եթերաշրջաններում։ 2008 թվականին, 5-րդ եթերաշրջանում, մասնակցուհի Ալեքսանդրա Բյորկը, ում ուսուցիչն էր Շերիլ Քոուլը, դառնում է նախագծի հաղթող ։ 2009 թվականին, 6-րդ եթերաշրջանում, Ջո Մակելդերին նույնպես Շերիլ Քոուլի ղեկավարությամբ դառնում է նախագծի հաղթող ։ 2010 թվականին, 7-րդ եթերաշրջանում, նրա խնամակալն է դառնում երգչուհի Շեր Լլոյդը, ով մրցույթում զբաղեցնում է 4-րդ տեղը։ 2014 թվականին, շոուի 11-րդ եթերաշրջանում, նրա խնամակալ, 17-ամյա բրիտանուհի Լորեն Պլատը, մրցույթում զբաղեցնում է 4-րդ տեղը ։
2011 թվականին երգչուհին պայմանագիր է ստորագրում ամերիկյան The X Factor նախագծում մասնակցություն ունենալու մասին։ Սակայն, մի քանի լսումներից հետո, Շերիլը փոխարինվում է Նիկոլ Շերզինգերով, համաձայն Սայմոն Քոուելի որոշման ։ Անձամբ Շերիլին առաջարկվում է վերադառնալ շոուի բրիտանական տարբերակին։ Սակայն Քոուլը հրաժարվում է վերադառնալ բրիտանական X Factor և դատական հայց է ներկայացնում դատարան, ամերիկյան ղեկավարությունից պահանջելով դրամական փոխհատուցում 2 միլիոն դոլլարի չափով, որը հետագայում շահում է։
Մենակատարային կարիերա
Շերիլ Քոուլի առաջին մենակատարային փորձը կայացել է դեռևս 2008 թվականին, երբ նա մասնակցություն է ունենում Will.i.am-ի «Heartbreaker» ստեղծագործության ձայնագրմանը։
Ալբոմը երկու շաբաթ անց է կացնում առաջին հորիզոնականում ։ 2009 թվականի նոյեմբերի 6-ին ալբոմն արժանանում է «պլատինե» կարգավիճակի։
Ալբոմի առաջին սինգլն է դառնում «Fight for This Love» երգը։ The X Factor-ում ելույթից հետո, «Fight for This Love» երգը դառնում է չորրորդը Բրիտանիայում 2009 թվականի ամենավաճառվող սինգլների ցուցակում ։ Այն առաջին տեղն է գրավում բրիտանական և իռլանդական հիթ-շքերթներում ։ 2010 թվականին «Fight for This Love»-ը թողարկվում է Եվրոպայում և բարձր հորիզոնականների է հասնում Դանիայում, Նորվեգիայում, Հունգարիայում և Շվեդիայում ։ Հետագայում սինգլը Բրիտանիայում դառնում է պլատինե։
Շերիլի երկրորդ սինգլը՝ «3 Words», ձայնագրված Will.i.am-ի հետ դուետով, դառնում է չորրորդը Բրիտանիայում և յոթերորդը Իռլանդիայում ։ Երրորդ սինգլը՝ «Parachute», Բրիտանիայում և Իռլանդիայում մտնում է առաջին հնգյակի մեջ, դառնալով երգչուհու առաջի սինգլը, որն առաջին հորիզոնականը չի զբաղեցնում բրիտանական հիթ-շքերթում։ Չնայած Միացյալ Թագավորության երկրներում ոչկոմերցիոն հաջողության, «Parachute» սինգլը առաջատար դիրքեր է զբաղեցնում ռուսական հիթ-շքերթներում (լավագույն դիրքը - 1 տեղ) ։
2010 թվականի հունվարին հայտարարվում է, որ Շերիլը պետք է ելույթ ունենա «Black Eyed Peas»-ի համաշխարհային շրջագայության Բրիտանիայում ելույթ ունենալու ընթացքում, ի աջակցություն «The E.N.D.» ալբոմի ։ 2010 թվականի սկզբին Շերիլը նաև հայտարարում է, որ նա աշխատանքի է անցել իր երկրորդ մենակատարային ալբոմի վրա, որը նախատեսում է թողարկել մոտակա ժամանակները ։ Երգիչ և երգահան Ռայան Տեդերը հաստատում է, որ նա եղել է ստուդիայում և Քոուլի հետ ձայնագրել է նոր նյութ ։ Երգչուհի Էլլի Գոլդինգը, նույնպես, իր հարցազրույցում հաստատում է, որ Շերիլի նոր ալբոմի համար գրել է երգեր ։
Որոշ այլ պրոդյուսերներ և հեղինակներ նույնպես հետաքրքրվածություն են արտահայտել Քոուլի հետ համագործակցության հարցում՝ Ջիմ Բինզ, Աշեր , Նի Յո և Ռիհաննա ։
Ավելի ուշ հայտնի է դառնում, որ Շերիլի երկրորդ ալբոմը կստանա «Messy Little Raindrops» անվանումը և կթողարկվի 2010 թվականի նոյեմբերի 1-ին ։ Ալբոմից առաջին սինգլը՝ «Promise This» երգը, թողարկվում է հոկտեմբերի 24-ին և դառնում է Շերիլի երկրորդ սինգլը, որը հասնում է բրիտանական հիթ-շքերթի առաջին հորիզոնականին ։ Այդ երգի տեսահոլովակի պրեմիերան կայանում է սեպտեմբերի 18-ին, «ITV2» հեռուստաալիքում։ Ալբոմը թողարկվում է առաջին սինգլի թողարկումից մեկ շաբաթ անց։ Այն հասնում է իռլանդական հիթ-շքերթի երկրորդ հորիզոնականին և առաջին հորիզոնականին բրիտանական հիթ-շքերթում ։ «Messy Little Raindrops» ալբոմից երկրորդ սինգլ է դառնում «The Flood» երգը։ Պաշտոնական ռելիզի ամսաթիվ է հայտարարվում 2011 թվականի հունվարի 2-ը, սակայն հիթ-շքերթներում երգի առաջին հայտնվելը կայանում է 2010 թվականի նոյեմբերին ։ «The Flood»-ը դառնում է Շերիլի առաջին սինգլը, որը չի հասնում բրիտանական հիթ-շքերթների առաջին հնգյակին, նրա լավագույն դիրքը լինում է 18-րդ հորիզոնականը ։
2011 թվականի հուլիսին հայտնի է դառնում, որ Շերիլ Քոուլը սկսել է աշխատանքները իր երրորդ մենակատարային ալբոմի վրա ։ Նույն ամսին «Far East Movement»-ը հաստատում է, որ եղել են ստուդիայում Քոուլի և Will.i.am-ի հետ միասին ։ Սեպտեմբերին Տայո Կրուզը նույնպես հաստատում է իր համագործակցությունը Շերիլի հետ ։ 2012 թվականի հունվարին հայտարարվում է, որ Շերիլը և Ռիհաննան պատրաստվում են համատեղ երգ ձայնագրել Քոուլի երրորդ ալբոմի համար, նրանք ընկերացել են նրանից հետո, երբ հանդիպել են 2011 թվականին BRIT Awards մրցանակաբաշխությունում և հետագայում Ռիհաննայի «The Loud Tour» շրջագայությունում ։
Ապրիլի 1-ին Շերիլը հայտարարում է, որ երրորդ ալբոմի առաջին սինգլը կկրի «Call My Name» անվանումը ։ Երգի պրեմիերան կայանում է ապրիլի 20-ին Capital FM ռադիոկայանում ։ Երգը գրվել և պրոդյուսավորվել է Քելվին Հարիսի կողմից, հոլովակի ռեժիսոր հանդես է գալիս Էնթոնի Մենդլերը ։ Ապրիլի 18-ին հայտնի է դառնում, որ երրորդ ալբոմը կոչվում է «A Million Lights» և պետք է թողարկվի հունիսի 18-ին ։ Նաև Շերիլ Քոուլը հայտարարում է, որ ազատվում է նախկին ամուսնու ազգանունից և կարիերան կշարունակի որպես Շերիլ ։
2012 թվականի հուլիսի 26-ին կայանում է «Under The Sun» սինգլի տեսահոլովակի պրեմիերան։ 2012 թվականի դեկտեմբերի 26-ին թողարկվում է «Ghetto Baby» նոր սինգլի տեսահոլովակը, գրված Լանա Դել Ռեյ-ի կողմից։
2014 թվականի մայիսին, կարիերայում երկու տարվա դադարից հետո, հայտնի է դառնում Շերիլի «Only Human» նոր ալբոմի ստեղծման մասին ։
2014 թվականի հունիսի 2-ին Շերիլը ներկայացնում է իր նոր սինգլը՝ «Crazy Stupid Love», ռեփեր Թայնի Թեմպաի մասնակցությամբ, «BBC Radio 1» ռադիոկայանում, «Only Human» նոր ալբոմի շրջանակներում, որի թողարկումը նախատեսվում էր 2014 թվականի նոյեմբերին։ 2014 թվականի հունիսի 7-ին կայանում է նոր սինգլով Շերիլի ելույթը «Britain’s Got Talent» շոուի եզրափակիչում։ 2014 թվականի հունիսի 9-ին կայանում է տեսահոլովակի պրեմիերան։ Սինգլը մեկնարկում է բրիտանական հիթ-շքերթի առաջին հորիզոնականից։
2014 թվականի հոկտեմբերի 7-ին ցանցում հայտնվում է «Only Human» ալբոմի գլխագիր թրեքը ։
Գրքեր
2008 թվականի հոկտեմբերին Շերիլը մասնակցություն է ունենում «Dreams that Glitter - Our Story» գրքի գրման աշխատանքներին՝ «Girls Aloud» խմբի մասնակիցների ինքնակենսագրությանը։ 2009 թվականի ապրիլին հայտարարվում է, որ Շերիլը հինգ միլիոնանոց պայմանագիր է ստորագրել «HarperCollins» հրատարակչության հետ՝ ընկերության համար հինգ հատոր վեպի համար։ Շերիլի առաջին պաշտոնական գիրքը, որը ստանում է «Through My Eyes» անվանումը, թողարկվում է 2010 թվականի սեպտեմբերի 30-ին, «Bantam Press» հրատարակչության կողմից ։
2012 թվականի հոկտեմբերի 11-ին թողարկվում է Շերիլի ինքնակենսագրությունը՝ «Իմ պատմությունը» (Cheryl: My story) անվանումով, «HarperCollins» հրատարակչության կողմից։ Գիրքը դրական արձագանքների է արժանանում բրիտանական ԶԼՄ-ների կողմից ։ «The Sun» թերթը գիրքն անվանում է «ադամանդե ինքնակենսագրություն»։ Համաձայն «Daily Express» թերթի գնահատականների, գիրքը ստանում է 4 բալ 5-ից ։ Բրիտանական NOW հրատարակչությունը ինքնակենսագրությունը անվանում է «ապշեցուցիչ ազնիվ» ։
Գովազդ
2009-ից մինչև 2014 թվականը Շերիլը հանդիսանում էր Բրիտանիայում «L’Oréal» կոսմետիկական բրենդի դեմքը ։
2012 թվականին Քոուլը ներկայացնում է կոշիկների սեփական հավաքածուն Stylistpick նորաձևության կայքի համար ։
2014 թվականի հուլիսի 24-ին Լոնդոնում երգչուհին ներկայացնում է ծաղկա-մրգային բուրմունքով «StormFlower» անվանումով կանացի նոր բույրը ։ 2014 թվականի վերջին բույրը վաճառվում է 320 000 հատ քանակով, դառնալով երրորդ ամենավաճառված պարֆյումը Բրիտանիայում ։ 2015 թվականի մարտին Շերիլը թողարկում է նույն անվանումով նոր հարթաջուրը ։ 2015 թվականի օգոստոսի 19-ին Լոնդոնում կայանում է «StormFlowerNoir» կանանց նոր բույրի ներկայացումը ։
Անձնական կյանք
2003 թվականի հունվարի 11-ին Շերիլը ներգրավված էր Գիլֆորդի «The Drink» գիշերային ակումբում աշխատակցուհու հետ վիճաբանությունում։ Հետագայում նա մեղադրվում է ռասայական հողի վրա տուրուդմփոցի և վիրավորական արտահայտությունների մեջ։ Դատին Շերիլն ամեն ինչ բացատրում է ինքնապաշտպանությամբ և հերքում է վիրավորանքի փաստը։ Արդյունքում նրան դատապարտում են 120 ժամյա հասարակական աշխատանքների և տուգանքի։
2009 թվականին Շերիլը հայտարարում է 2010 թվականի պառլամենտական ընտրություններում Լեյբորիստական կուսակցությանը իր աջակցման մասին ։
2014 թվականի հուլիսի 7-ին Շերիլն ամուսնանում է ֆրանսիացի Ժան Բեռնարդ Ֆերնանդես Վերսինի հետ՝ Կաննում «Cosy Box» ռեստորանատիրոջ 2016 թվականի հունվարին հայտնի դարձավ, որ զույգն ամուսնալուծվում է ։
Բարեգործություն
2009 թվականի մարտին, «Comic Relief» բրիտանական ֆոնդի բարեգործական ակցիայի շրջանակներում, նվիրված Աֆրիկայի երկրներում մալարիայի դեմ պայքարին, Շերիլ Քոուլին և այլ հայտնիներ վերելք են կատարում Կիլիմանջարո լեռան վրա ։ Ակցիան բարեգործական նպատակներով հավաքում է 3.5 միլիոն ֆունտ ստերլինգ։
2011 թվականին Շերիլը ստեղծում է սեփական բարեգործական ֆոնդը՝ «The Cheryl Cole Foundation», The Prince’s Trust կազմակերպության հետ համագործակցությամբ, որը կոչված էր օգնելու երիտասարդ մարդկանց, ովքեր հայտնվել են դժվար կենցաղային իրավիճակներում։
2015 թվականին Շերիլը հայտարարում է հայրենի քաղաք Նյուքասլում իր առաջին բարեգործական կենտրոն «Cheryl’s Trust»-ի բացման մասին, համագործակցելով «The Prince’s Trust» կազմակերպության հետ, թմրամոլության, ալկոհոլիզմի և գործազրկության դեմ երիտասարդ մարդկանց պայքարի համար ։
Հիվանդություն
2010 թվականի հուլիսի 3-ին, Տանզանիայից վերադառնալուց անմիջապես հետո, Շերիլը ուշաթափ է լինում, անմիջապես հոսպիտալացվում է և ախտորոշվում մալարիա ։ Քոուլի վիճակը, չնայած բուժմանը, արագորեն և ուժգնորեն վատանում էր, շուտով հասարակությանը հայտարարվում է նրա բուժող բժիշկների վճիռը՝ աղջկան ապրել մնացել է 24 ժամից ոչ ավել, սակայն նա հրաշքով առողջանում է։
Ռոնկա
Ռոնկա (Roncà), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 3585 մարդ։ Խտությունը կազմում է 142 մարդ/կմ²։ Տարածքը գրավում է 18 կմ²։ Փոստային ինդեքս՝ 37030։ Հեռախոսային կոդ՝ 045։
Շերիլ Քոուլ
Հանրաճանաչություն
The X Factor-ում հայտնվելուց հետո, ԶԼՄ-ները Շերիլին հռչակում են «ազգի նոր սիրեցյալ»  ։ Սայմոն Քովելը ասում է, որ «այժմ նա պետք է լինի ամենահանրաճանաչ անձնավորությունը հեռուստատեսությունում» ։ Կերպարը, որը պատկերում էր Շերիլին Հյուսիսի Հրեշտակի տեսքով, ստեղծվել էր Լի Ջոնսոնի կողմից ։
2009 և 2010 թվականներին «FHM» ամսագրի կողմից Շերիլը անվանվում է «աշխարհի ամենասեքսուալ կինը» ։ 2010 թվականի մարտին «The Good Surgeon Guide»-ը նրան շնորհում է «տասնամյակի ամենաոգեշնչող կինը» կարգավիճակը ։
Ռոնկա
Ժողովրդագրություն
'''Բնակչության թվաքանակի փոփոխությունները.
Շերիլ Քոուլ
Հանրաճանաչություն
Նաև Շերիլը նշվում է փոփ-երգչուհի Լիլի Ալենի ստեղծագործություններում։ նրա «Smile» նորամուտային սինգլի բի-սայդ է դառնում «Cheryl Tweedy» երգը, որը պարունակում է «ցականում եմ նմանվել Շերիլ Տվիդիին» տողերը։ Խոսքերը Շերիլի կողմից ընդունվում են որպես հաճոյախոսություն, սակայն հետագայում Ալենը նշում է, որ դա ասվել է հեգնանքով ։
Ռոնկա
Ծանոթագրություններ
Կատեգորիա:Իտալիայի բնակավայրեր
Շերիլ Քոուլ
Հանրաճանաչություն
2013 թվականի վերջին Շերիլը միջազգային հասարակությանը շփոթեցնում է մեջքի ստորին մասում կարմիր վարդերի փնջի տեսքով նոր դաջվածքով ։ Դաջվածքը երգչուհու վրա արժենում է մի քանի հազար ֆունտ ստերլինգ։
2014 թվականի հուլիսի 29-ին ներկայացվում է Շերիլի երկրորդ մոմե արձանիկը Մադամ Տյուսոյի թանգարանում ։
«Girls Aloud»-ի հետ
Ստուդրական ալբոմներ
Հավաքածուներ
Այլ ալբոմներ
Վիդեո DVD-ներ
Սինգլներ
Մենակատարային
Ալբոմներ
Սինգլներ
Արտաքին հղումներ
Կատեգորիա:Երգչուհիներ Կատեգորիա:Բրիտանացի երաժիշտներ Կատեգորիա:Անգլիացի մեցցո-սոպրանոներ Կատեգորիա:21-րդ դարի երգչուհիներ Կատեգորիա:Բրիտանացի դերասանուհիներ Կատեգորիա:Բրիտանացի մոդելներ
Էլիզաբեթ Գիլիս
Էլիզաբեթ Իգան «Լիզ» Գիլիս (Elizabeth Egan "Liz" Gillies, ), ամերիկացի դերասանուհի և երգչուհի: Հայտնի է Բրոդվեյի «13» մյուզիքլում և The CW հեռուստաալիքի «Գերդաստան» հեռուստասերիալում խաղացած իր դերով։
Կենսագրություն
Էլիզաբեթ Իգան Գիլիսը ծնվել է 1993 թվականի հուլիսի 26-ին Հեյվորթ քաղաքում, Նյու Ջերսի նահանգ, ԱՄՆ։ Ավարտել է Հեյվորթի պետական միջնակարգ դպրոցը։ Նա նաև հաճախել է Դեմարեստի «Հյուսիսային հովտի տարածաշրջանային ավագ դպրոց»։ 2005 թվականին Էլիզաբեթը սկսեց նկարահանվել գովազդներում։ Նա առաջին անգամ նկարահանվել 2007 թվականին «Դոնելի եղբայրներ» և «Պահարան 514» ֆիլմերում։ 2008 թվականի ամռանը նա խաղաց Լյուսիի դերը Ջեյոն Ռոբերտ Բրաունի «13» նոր մյուզիքլում, որը մեծանալու մասին է ։ Մեկ տարի անց «13» մյուզիքլը տեղափոխվեց Բրոդվեյ և հսկայական հաջողություն ունեցավ, սակայն հունվարին ավարտվեց։ Ավելի ուշ Էլիզաբեթը նկարահանվել է «Դիմադրում» ֆիլմում՝ խաղալով Շելբի Վեքսլերի դերը։
2009 թվականին Էլիզաբեթը սկսեց խաղալ Ջեյդ Վեսթի դերը «Վիքտարիուս» սերիալում ։ Սերիալում նա հանդիպում է Բեք Օլիվերի հետ։ Ջեյդը սովորաբար անվերահսկելի և շատ կոպիտ է իրենց դպրոցի բոլոր աշակերտների հանդեպ, բացի Բեքից։ Վիքտարիուս սերիալում նա կատարեց «Give It Up» երգը՝ Արիանա Գրանդեի և «Take A Hint» երգը Վիկտորիա Ջասթիսի հետ։ Սերիալում նա կատարեց նաև սեփական «You don`t know me» երգը։ Գիլիսը ունի իր յություբյան էջը, որտեղ կատարում է Ջոն Լենոնի երգերը։
2013 թվականին Էլիզաբեթը նկարահանվեց Արիանա Գրանդեի «Right There» երգի տեսահոլովակում։ 2014 թվականին նա նկարահանվել է «Կենդանի» սարսափ ֆիլմում և «Սպանել հայրիկին» դետեկտիվ ֆիլմում։ 2014 թվականին Գիլիսին առաջարկվեց խաղալ «Արձակուրդներ» ֆիլմում։ 2015 թվականի հունվարին ավարտվեց «Սեքս, թմրանյութեր և ռոքնռոլ» կատակերգական սերիալի նկարահանումը, որի ցուցադրությունը սկսվեց 2015 թվականի հուլիսի 16-ին ։ 2015 թվականի սեպտեմբերին FX-ը սերիալը երկարաձգեց երկրորդ եթերաշրջանով, որը լույս տեսավ 2016 թվականի հունիսին և բաղկացած էր 10 սերիաներից։
2017 թվականի փետրվարին նա ստացել է Ֆելոն Քերինգթոնի դերը The CW-ի «Գերդաստան» հեռուստասերիալում ։
Ծանոթագրություններ
Կատեգորիա:Հուլիսի 26 ծնունդներ Կատեգորիա:1993 ծնունդներ Կատեգորիա:Անձինք այբբենական կարգով Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի երգչուհիներ Կատեգորիա:21-րդ դարի ամերիկացի դերասանուհիներ Կատեգորիա:21-րդ դարի ամերիկացի երգիչներ Կատեգորիա:Թատրոնի դերասանուհիներ Կատեգորիա:Ամերիկացի պարուհիներ Կատեգորիա:Ամերիկացի երեխա դերասանուհիներ
Լաս-Վենտասի մրցասպարեզ
Լաս-Վենտաս, ցլամարտի մրցասպարեզ Մադրիդում։ Այն կառուցվել է 1929 թվականին նեոմուդեխար ոճով և փոխարինել է հին մրցասպարեզին, որը գտնվում էր քաղաքի կենտրոնում՝ Ալկալկա դարպասների կողքին։ Ներսի պատկերասրահների կամարները ունեն շրջանաձև ձիու տեսք, իսկ քարերի ձևով զարդարանքները Լաս-Վենտասը դարձնում են ցլամարտի լավագույն վայրերից մեկը։ Մարտերը անցկացվում են մայիսից հոկտեմբեր ամիսներին։ Մրցասպարեզում երկու ցլամարտիկների՝  Անտոնիո Բենվենիդայի և Խոսե Կուբերոյի արձաններն են։
Պատմություն
1913-1920 թվականներին իսպանացիների հետաքրքրությունը ցլամարտի նկատմամբ այնքան էր մեծացել, որ Մադրիդի հին մրցասպարեզը, որը գտնվում էր ներկայից Կալլե-դե-Ալկալա փողոցում, չէր կարող տեղավորել բոլոր ցանկացողներին։ Հռչակավոր ցլամարտիկ Խեսելիտոն այն ժամանակ հայտարարել էր, որ Մադրիդում պետք է կառուցվի «մոնումենտալ» մրցասպարեզ, որը ամբողջ Մադրիդի առաջ կբացի Իսպանիայի և նրա մշակույթի այս հատվածը։ Նրա ընկերը՝ ճարտարապետ Խոսե Էսպելիուսը, սկսեց աշխատել այս նախագծի վրա։ 1922 թվականի մարտի 19-ին դրվեց մրցասպարեզի քարը։ Շինարարությունը արժեցավ 22 միլիոն պեսետ, որը գերազանցեց նախնական 4,5 միլիոն բյուջեն։ 1929 թվականին մրցասպարեզը հիմնադրվեց և երկու տարի անց՝ 1931 թվականի հունիսի 17-ին լեփ-լեցուն տրիբունաներով տեղի ունեցավ առաջին բարեգործական պայքարը։ Մարտերի անցկացումը դադարեցվել է Քաղաքացիական պատերազմի ժամանակ և վերսկսվել 1939 թվականի մայիսին։ 1951 թվականին բացվեց Ցլամարտի թանգարանը։ Նրա հավաքածուի մեջ մտնում են հայտնի ցլամարտիկների դիմանկարներ և քանդակագործական պատկերներ, սպանված ցլերի գլուխներ, ցլամարտիկների կոստյումներ և հանդերձանքներ։ Ցուցահանդեսում առանցքային է համարվում արյունով թաթախված տոնական կոստյումը, որը հագել էր Մանոլետեն 1947 թվականին Լինստեսի ցլամարտի ժամանակ։ Այնտեղ պահվում է նաև կին ցլամարտիկ Խուսանիտա Կրուսի կոստյումը, որը Իսպանիան լքել էր 1930-ական թվականներին։ Սեպտեմբերին և հոկտեմբերին այստեղ տեղի են ունենում զանգվածային համերգներ։ Մրցասպարեզի պուրակի առաջ գտնվում է քանդակագործական կոմպոզիցիա, որը պատկերում էր Մադրիդի դպրոցի միակ շրջանավարտի՝ Խոսե Կուբերոյի մահը, ով մահացել էր 1985 թվականին այստեղ։ Գոյություն ունի կոմպոզիտոր Մանուել Լիլիոյի պասադոբլը՝ Plaza de las Ventas, նվիրված Մադրիդի մրցասպարեզին։
Արտաքին հղումներ
Կատեգորիա:Մադրիդի շենքեր և կառույցներ
Սաթլեջ
Սաթլեջ, Սաթլաջ (ստորին հոսանքում՝ Փանջնադ), գետ Պակիստանում, Հնդկաստանում և Չինաստանում, Ինդոսի ամենամեծ վտակը (ձախից)։ Երկարությունը 1500 կմ է, ավազանը՝ 395 հազար կմ²։ Սկիզբ է առնում Կայլաս լեռնաշղթայից, հատում Մեծ Հիմալայներն ու նրա ճյուղավորումները, Փենջաբի հարթավայրը։ Սնումը ձնասառցադաշտային և անձրևային է։ Ջրի միջին ծախսը Ռուպարի քաղաքի մոտ 500 մ3/վայրկյան է, առավելագույնը՝ մոտ 20 հազար մ3/վայրկյան։ Ջրերն օգտագործվում են ոռոգման համար։ Կառուցված են ամբարտակներ, հիդրոտեխնիկական համալիր։ Նավարկելի է առանձին հատվածներում։ Սաթլեջի ափերին են Նանգալ, Բհիլաուր (Հնդկաստան), Բահավալպուր (Պակիստան) քաղաքները։ Սաթլեջի վրա Հնդկաստանում կառուցվել է Բհակրա Նանգալի ջրային հանգույցը։
Կատեգորիա:Հնդկաստանի գետեր Կատեգորիա:Պակիստանի գետեր Կատեգորիա:Չինաստանի գետեր Կատեգորիա:Ասիայի միջազգային գետեր Կատեգորիա:Սահմանային գետեր Կատեգորիա:Տիբեթի գետեր
Ալեքսանդր Վամպիլով
Կենսագրություն
Ալեքսանդր Վամպիլովի ծնողներն ապրել են Կուտուլիկ շրջկենտրոնում, իսկ մինչ այդ, երեք տարի՝ Իրկուտսկի մարզի Ալարսկի շրջանի Ալար գյուղում։ Ալեքսանդր Վալենտինովիչ Վամպիլովը ծնվել է 1937 թվականի օգոստոսի 19-ին։ Չնայած նրան, որ Կուտուլիկ գյուղը հաճախ անվանում են Ալեքսանդր Վալենտինովիչ Վամպիլովի ծննդավայր, իրականում նա ծնվել է հարևան Չերեմխովո քաղաքի ծննդատանը ։ Վամպիլովն Ալար գյուղը համարել է իր փոքրիկ հայրենիքը։ Հայրը՝ Վալենտին Նիկիտիչ Վամպիլովը (1898-1938), եղել է բուրյաթ՝ կրթությամբ մանկավարժ։ Որդու ծնվելուց անմիջապես հետո (1938 թվականի հունվարի 17) նա ձերբակալվել է, 1938 թվականի մարտի 9-ին գնդակահարվել ՆԳԺԿ Իրկուտսկի մարզային վարչության «եռյակի» դատավճռով։ 1957 թվականի փետրվարին Վալենտին Նիկիտիչ Վամպիլովը հետմահու արդարացվել է։
Մայրը՝ Անաստասիա Պրոկոպևնա Վամպիլովա-Կոպիլովան (1906-1992), ամուսնու մահից հետո մնալով չորս երեխաների հետ, շարունակել է աշխատել որպես մաթեմատիկայի ուսուցիչ Կուտուլիկի միջնակարգ դպրոցում։ Մայրը որոշիչ ազդեցություն է ունեցել Վամպիլովի անձի ձևավորման վրա։
1954 թվականին ԻՊՀ ընդունվելու առաջին փորձը ձախողվել է։ Վամպիլովը մեկ տարի աշխատել է որպես լարային նվագարանների խմբակի հրահանգիչ շրջանի մշակույթի տանը։ 1955-1960 թվականներին սովորել է Իրկուտսկի պետական համալսարանի բանասիրական ֆակուլտետում։ 1959 թվականի հոկտեմբերին, սովորելով հինգերորդ կուրսում, Վամպիլովը դարձել է «Խորհրդային երիտասարդություն» մարզային թերթի գրական աշխատակից։ Այդ թերթում աշխատել է որպես գրական աշխատակից, բաժնի վարիչ, պատասխանատու քարտուղար մինչև 1964 թվականի փետրվար։ Խմբագրությունից ազատվելուց հետո Վամպիլովը չի խզել թերթի հետ կապերը և բազմիցս գործուղումների է մեկնել «Մոլոդյոժկայի» առաջադրանքներով։ 1960 թվականին ամուսնացել է ԻՊՀ ուսանողուհի Լյուդմիլա Դոբրաչյովայի հետ, 1963 թվականին նրանք բաժանվել են։ 1963 թվականին ամուսնացել է Օլգա Իվանովսկայայի հետ։ 1966 թվականին ծնվել է նրանց դուստրը՝ Ելենան։ 1965 թվականի աշնանը երիտասարդ գրողների Չիտայի սեմինարի արդյունքներով Վամպիլովին երաշխավորել են դառնալ ԽՍՀՄ գրողների միության անդամ։
Մահ
1972 թվականի օգոստոսի 17-ին՝ իր 35-ամյակից երկու օր առաջ, Վամպիլովը զոհվել է․ նրա նավակը շրջվել է Բայկալ լճի ափի մոտ․ նա լողալով հասել է ափ, բայց մահացել է, հավանաբար գերսառեցման հետևանքով ։
Վամպիլովը թաղված է Իրկուտսկի Ռադիշչևսկոե գերեզմանատանը։ 1973 թվականին գերեզմանի վրա կանգնեցվել է հուշաքար ինքնագրով։
Ստեղծագործական ուղի
Դեռևս երրորդ կուրսի ուսանող Վամպիլովի առաջին պատմվածքը՝ «Պարսկական յասամանը», տպագրվել է (Ա. Սանին կեղծանունով) 1957 թվականի նոյեմբերի 1-ին, «Իրկուտսկի համալսարան» թերթում։ Նրա երկրորդ պատմվածքը՝ «Հանգամանքների զուգադիպություն»-ը տպագրվել է նույն թերթում 1958 թվականի ապրիլի 4-ին, այնուհետև՝ «Անգարա» ալմանախում։ Այս պատմվածքն անվանում է տվել Ալեքսանդր Վամպիլովի առաջին գրքին, որը հրատարակվել է 1961 թվականին և ներառում է հումորային պատմվածքներ և սցենարներ։
1962 թվականին Վամպիլովը գրել է մեկ գործողությամբ «Քսան րոպե հրեշտակի հետ» պիեսը ։ 1963 թվականին գրել է մեկ գործողությամբ «Պատուհաններով տունը դաշտում» կատակերգությունը։
1964 թվականին գրել է առաջին մեծ պիեսը՝ «Հրաժեշտ հունիսին» կատակերգությունը (դրամատուրգը բազմիցս անդրադարձել է այդ աշխատանքին, հայտնի են պիեսի չորս տարբերակներ)։ Հեղինակի փորձերը շահագրգռելու կենտրոնական խորհրդային թատրոններին պիեսի  բեմադրման գործում ավարտվել են անհաջողությամբ ։
Խորհրդային թատերական բեմում Վամպիլովի առաջընթացը դարձել է 1966 թվականին Կլայպեդայի դրամատիկական թատրոնում «Հրաժեշտ հունիսին» պիեսի բեմադրությունը (գլխավոր ռեժիսոր՝ Պովիլաս Գայդիս)։ Այդ բեմադրությունն իրականացրել է բելառուս երիտասարդ ռեժիսոր Վադիմ Դոպկյունասը։ Կլայպեդայի բեմադրության հաջողությունը բացել է խորհրդային թատրոնների դռները Վամպիլովի ստեղծագործությունների համար՝ 1970 թվականին «Հրաժեշտ հունիսին» պիեսը ցուցադրվել է ԽՍՀՄ ութ թատրոններում, չնայած դեռևս ոչ մայրաքաղաքի թատրոններում ։
1965 թվականին Ալեքսանդր Վամպիլովը գրել է «Ավագ որդին» կատակերգությունը (առաջին անվանումը՝ «Արվարձան»)։ 1968 թվականին դրամատուրգն ավարտել է «Բադի որս» պիեսը։ Նրա բեմական ճակատագրում որոշիչ դեր է խաղացել Լատվիական ԽՍՀ մշակույթի նախարար Վլադիմիր Կաուպուժը, ով Մոսկվայում արգելված ներկայացումը լատիշերեն թարգմանությամբ բեմադրման է ներկայացրել Ռիգայի Լատվիայի ազգային թատրոնում։ Այնուհետև պիեսը բեմադրվել է Ռիգայի ռուսական դրամայի թատրոնում, որին հաջորդել են Մոսկվայի թատրոնները ։
1971 թվականին Վամպիլովն ավարտել է «Վալենտինա» դրամայի վրա աշխատանքը, սակայն վերնագիրը պետք է փոխվեր, քանի որ մինչ գրաքննությունը հաստատում էր ներկայացումը, լայնորեն հայտնի է դարձել Միխայիլ Ռոշչինի «Վալենտին և Վալենտինա» պիեսը, որը գրել է ավելի ուշ։ Այդ պատճառով էլ դրամայի անունը փոխվել է՝ «Կարմիր ամառ - հունիս, հուլիս, օգոստոս ...»: Իր առաջին մեկ հատորանոց հրատարակության մեջ Վամպիլովը ընդգրկել է «Անցած ամառ Չուլիմսկում» աշխատանքային վերնագրով ներկայացումը, որը վերջնական է դարձել հեղինակի մահից հետո։
Կենդանության օրոք Վամպիլովն արժանիորեն չի գնահատվել իր ժամանակակիցների կողմից։
Միայն 1972 թվականին՝ Վամպիլովի մահից հետո, կենտրոնական թատրոնների վերաբերմունքը նրա ստեղծագործությունների նկատմամբ սկսել է փոխվել։ Նրա պիեսները բեմադրվել են Մոսկվայի Երմոլովայի անվան թատրոնում, Ստանիսլավսկու անվան թատրոնում և Լենինգրադի դրամատիկական մեծ թատրոնում ։
Իր գրական գործունեության ընթացքում Վամպիլովը գրել է շուրջ 70 պատմվածքներ, սցենարներ, ակնարկներ, հոդվածներ և ֆելիետոններ։ Վամպիլովի ստեղծագործությունները լիովին ապագաղափարականացված են։ Նրա գեղարվեստական ստեղծագործություններում երբեք չեն օգտագործվել «սոցիալիզմ», «կոմունիզմ», «կապիտալիզմ», «Լենին», «կուսակցություն» և այլ  բառեր։
Ալեքսանդր Վամպիլովի ստեղծագործությունները թարգմանվել են անգլերեն, բելառուսերեն, բուլղարերեն, հունգարերեն, եբրայերեն, իսպաներեն, չինարեն, լատվիերեն, լեզգիերեն, մոլդովերեն, մոնղոլերեն, գերմաներեն, նորվեգերեն, լեհերեն, ռումիներեն, սերբերեն, սլովակերեն, ֆրանսերեն, չեխերեն, էստոներեն և այլ լեզուներով։
Արտաքին հղումներ
Կատեգորիա:Խորհրդային գրողներ Կատեգորիա:Խորհրդային դրամատուրգներ Կատեգորիա:Ռուս գրողներ Կատեգորիա:Ռուս դրամատուրգներ Կատեգորիա:Ռուս արձակագիրներ Կատեգորիա:ԽՍՀՄ գրողների միության անդամներ Կատեգորիա:Գրական կեղծանուններով հայտնի հեղինակներ
Արայիկ Բալդրյան
Արայիկ Պավլիկի Բալդրյան (սեպտեմբերի 1, 1965, Երևան), հայ օդաչու։
Ավարտել է Ակտյուբինսկի (Ղազախստան) քաղաքացիական ավիացիայի օդաչուական ուսումնարանը (1984)։ 1984-2001 թվականներին աշխատել է «Էրեբունի», ապա՝ «Զվարթնոց» օդանավակայաններում։
1988 թվականին՝ Սպիտակի երկրաշարժի ժամանակ, մասնակցել է աղետի գոտու փրկարարական աշխատանքներին, 1989-1992 թվականներին Յակ-40 ինքնաթիռի անձնակազմում (2-րդ օդաչու) մասնակցել է Արցախի ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 40-ից ավելի թռիչք։
Ընդհանուր թռիչքաժամը Արցախ կազմել է 230 ժամ։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
Կատեգորիա:Հայ ազատամարտիկներ Կատեգորիա:Հայ օդաչուներ
Ապագան (վեպ)
«Ապագա», Դմիտրի Գլուխովսկու գիտաֆանտաստիկ վեպ, հրապարակված 2013 թվականի սեպտեմբերի 1-ին։ Գրքի իրադարձությունները տեղի են ունենում անմահ մարդկանց ուտոպիական աշխարհում, սակայն ինքը գրողը և լրագրողները որոշում են «ապագան» ինչպես անիտիուտոպիան ։
Սյուժե
Վեպ իրադարձությունները տեղի են ունենում 25-րդ դարի Եվրոպայում, «պատվաստում» ստեղծելուց 300 տարի անց, ստացված գենային ինժիներիայի միջոցով, ընդունակ կանխելու ծերացումը։ ԴՆԹ-ի փոփոխությունը և անմահ լինելն ամբողջովին փոխել է ժամանակակից մշակույթը և հոգեբանությունը։ Վեպի գլխավոր հերոսը՝ Յանը, Անմահներից մեկը, հատուկ աճեցվել էր, որ կարգավորի զինվորների քանակը։ Ղեկավարնեից մեկի, որը ղեկավարում էր Անմահների կուսակցությունը՝ Էրիխ Շրեյրայի հրամանով նա պիտի հեռացներ տեռորիստներին և թշնամական գաղափարախոսության Կուսակցությունը։
Ահա թե ինչ է ասել ինք Գլուխովսկին.
Իրականում մարդկությունը կանգնած է անմահության ճանապարհին։ Գենետիկների լաբարատոր փորձերը կենդանիների վրա արդեն սալիս են զարմանալի արդյունքներ։ Մեր սերունդը, ես կարծում եմ, կլինի վերջինը, ում պետք կլինի ծերանալ ու մահանալ։ Բայց ափսոս, չէ՞։ Ամեն ինչ ինչ-որ մեզ մնում է, փորձել պատկերացնել այդ աշխարհը, որը մենք այդպես էլ երբեք չենք տեսնի, փորձել պատկերացնել, ինչպես կփոխվի մարդն ամենակարևոր գիտական հայտնագործությունից ամբողջ պատմության ընթացքում ։
Պատմություն
Առաջին տեղեկությունը գրքի մասին ի հայտ է եկել մայիսին 2012 թվականին սոցիալական կայքերում, իսկ հունիսի 28-ից այնտեղ էլ սկսվեց վեպից հատվածների հրապարակումը։ 2013 թվականի հունիսի 24-ից «Ապագա» դուրս է գալիս, ոչ թե մասերով, այլ լրիվ գլուխներով, Սերգեյ Կրիցկոյի և Անտոն Գրեչկոյի պատկերազարդումներով, և Նիկոլայ Կրիվինի երաժշտությամբ  ։
Ծանոթագրություններ
Կատեգորիա:2013 վեպեր Կատեգորիա:Հակաուտոպիական վեպեր
Վարազդատ Բալասանյան
Վարազդատ Բալասանի Բալասանյան, օդաչու-հրամանատար։ Մուրադ Բալասանյանի եղբայրը։
Կենսագրություն
Ավարտել է Սասովոյի (Ռյազանի մարզ, Ռուսաստան) քաղաքացիական ավիացիայի օդաչուական ուսումնարանը (1972) և Սանկտ-Պետերբուրգի քաղաքացիական ավիացիայի ակադեմիան (1989)։ 1973-1977 թվականներին աշխատել է Ուրալսկի (Ղազախստան) քաղաքացիական ավիացիայի վարչության, 1977-1996 թվականներին՝ «Էրեբունի» օդանավակայաններում, 1996-2000 թվականներին՝ Ստեփանակերտի օդանավակայանի պետ։
1988-1992 թվականներին կամավոր մասնակցել է Արցախի ինքնապաշտպանությանը։ Շուշիի ազատագրմանը նախորդող օրերին մարտական գոտում կատարել է 50-ից ավելի թռիչք։
Պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։
2012 թվականի նոյեմբերի 30-ին Կոնգոյի Հանրապետության մայրաքաղաք Բրազավիլի «Մայա-Մայա» օդանավակայանից մոտ 500 մ հեռավորության վրա գտնվող բնակելի տների վրա ընկնելով «Իլ-76» ինքնաթիռը, որի արդյունքում զոհվեցին անձնակազմի 7 անդամները, որոնցից 5-ը հայեր էին։ Ըստ ՀՀ ԱԳՆ-ի զոհվածների մեջ էր նաև Վարազդատ Բալասանյանը։ Մյուս անդամներն էին՝ Արա Թովմասյանը, Թադևոս Հովհաննիսյանը, Անդրանիկ Գևորգյանը և Էդգար Ավետյանը։ Ավիավթարից զոհվել է նաև առնվազն 30 և վիրավորվել շուրջ 20 բնակիչ ։
Արտաքին հղումներ
Կատեգորիա:Անձինք այբբենական կարգով Կատեգորիա:Հայ ազատամարտիկներ Կատեգորիա:Հայ օդաչուներ Կատեգորիա:Հոկտեմբերի 10 ծնունդներ Կատեգորիա:1949 ծնունդներ Կատեգորիա:Քարին տակ գյուղում ծնվածներ
Պերսի Ջեքսոնը և մահվան լաբիրինթոսը
Պերսի Ջեքսոնը և մահվան լաբիրինթոսը, ֆենտեզի, արկածային վեպ հիմնված հունական դիցաբանության վրա։ Սա Ռիք Ռիորդանի հեղինակած «Պերսի Ջեքսոնը և օլիմպիացիները» վիպաշարի չորրորդ գիրքն է։ Կիսաստված Պերսի Ջեքսոնը փորձում է խոչընդոտել Լյուկի և նրա բանակի մուտքը խառնածինների ճամբար, որոնք փորձում են դուրս գալ Դեդալոսի լաբիրինթոսից։
Սյուժե
Գուդի դպրոցի վրա սարսափելի հրեշների հարձակումից հետո Պերսին վերադարձավ «Խառնածինների ճամբար», որտեղ երիտասարդ հերոսները և իրենց ուսուցիչ կենտավրոս Խիրոնը պատրաստվում են Կռոնոսի զորքի ենթադրյալ ներխուժմանը։ Պերսիի համար արդեն չորրորդ ամառը ճամբարում խոստանում է լինել ամենահաճելին, քանի որ ճամբարի ադմինիստրատոր պարոն Դիոնիսոսը, որի հետ Պերսին վատ հարաբերությունների մեջ է, բացակայում է կարևոր հանձնարարությամբ, իսկ նրա տեղը զբաղեցնում է հանելուկային Քուինտուսը ով սուսերամարտիկ է և ընտելացրել է Տիկին O'Լիրի անունով դժոխային շանը։ Պերսին սխալվել է կարծելով, թե կարող է այս ամառ հանգստանալ ուզածի պես և մարզվել ճամբարում։ Հասունանում են խնդիրներ։ Պերսիի ընկեր սատիր Գրոուվերը, ով ապարդյուն փնտրում է բնության աստված Պանին, հնարավոր է վտարվի սատիրների ժողովից, եթե չներկայացնի ապացույցներ իր և Պանի զրույցի մասին։ Դելփյան պատգամախոսը տալիս է նոր կանխագուշակում, որում գլխավոր դերը հատկացնում է Աննաբեթին։ Այս անգամ վտանգը մոտ է քան երբևէ եղել է։
Լեգենդար լաբիրինթոս Դեդալոսը կարող է դառնալ ետնադուռ "Խառնածինների ճամբարի" պաշտպանության մեջ և այդ ետնադռնով մտադիր է օգտվել Լյուկը, որպեսզի անցկացնի Կռոնոսի բանակը Լաբիրինթոսի միջով դեպի ճամբար։ Լաբիրինթոսը՝ անմահ հոգով կապված լինելով իր վարպետի հետ, ապրում է իր կյանքով. մուտքերը փոխվում են, միջանցքները անհետանում և հայտնվում են կրկին, լաբիրինթոսում անգամ ժամանակը այլ կերպ է անցնում, իսկ հեռավորությունը ոչ մի նշանակություն չունի։ Սակայն դուրս գալ լաբիրինթոսից ոչ բոլորին է տրված։ Համաձայն լեգենդի միայն հունական թագավոր Մինոսի աղջիկ՝ արքայադուստր Արիադնայի թելը կարող է ցույց տալ ճիշտ ուղին։ Պերսին և Աննաբեթը գտնում են մուտք դեպի լաբիրինթոս, որը նշանակված է լինում հունական տառով դելտա (Δ) և Պերսիի եղբոր,կիկլոպ Թայսոնի, սատիր Գրոուվերի հետ միասին մտնում են ներս։ Նրանց նպատակն է գտնել Դեդալոսի արհեստանոցը և արժանանալ նրա աջակցությանը, եթե իհարկե նա դեռ ողջ է։ Միաժամանակ ինչ որ տեղ լաբիրինթոսում Լյուկը ուղղորդում է իր բանակը դեպի ճամբար, իսկ Աիդա Նիկո դի Անջելոի երիտասարդ որդին փորձում է գտնել Դեդալոսին, որպեսզի փոխի հոգին քրոջ՝ Բիանկա դի Անջելոի հոգու հետ։
Լաբիրինթոսում հերոսներին սպասվում է տարբեր վտանգներ, այդ թվում՝ Կռոնոսի հրեշը, խորամանկ թակարդներ, Հեփեսդոսի դարբնոցը և գլադիատորական մարտեր։ Ի վերջո հերոսները պետք է բաժանվեն. Թայսոնը և Գրոուվերը պետք է գնան Պանի հետքերով, իսկ Պերսին և Աննաբեթը շարժվում են առաջ։ Լաբիրինթոսում ճանապարհորդության ժամանակ նրանց հետ են գտնվում Նիկո դի Անջելոն և Ռեիչել Էլիզաբեթ Դերը ով մահկանացու է և կարողանում է տեսնել մառախուղի միջով։ Պերսին նրա հետ ծանոթացել է տիտանի անեծքը հատվածում և ստացվել է այնպես, որ հենց Ռեիչելը կարող անցկացնել հերոսներին լաբիրինթոսով։ Վերջ ի վերջո նրանց հաջողվում է գտնել Դեդալոսի արհեստանոցը, որտեղ նրանց սպասում է զարմանալի բացահայտում. սուսերամարտիկ Քուինտուսը հենց Դեդալն է, ով տեղափոխել է իր ոգին մեխանիկական մարմնի՝ ավտոմատոնի մեջ։ Արհեստանոցում սկսվում է կռիվ հերոսների և Կռոնոսի հրեշների միջև, որին խառնվում է թագավոր Մինոսի ոգին՝ ցանկանալով վրեժ լուծել Դեդալից իր մահվան համար։ Հերոսներին հաջողվում է փախչել վարպետի բրոնզե թևերով։ Լյուկին հաջողվում է գտնել Արիադնայի թելը և Կռոնոսի բանաը սկսում է շարժվել դեպի ճամբար։ Պերսին, Աննաբեթը, Նիկոն միանում են Թայսոնին և Գրոուվերին, ովքեր գտնում են Պան աստծո թաքնվելու վայրը։ Պարզվում է Պանը վաղուց մահացել է, բայց նրա հիշողությունը շարունակում է ապրել Նյու Մեքսիկոի քարանձավում սպասելով Գրոուվերին։ Պանը երիտասարդ սատիրին և իր ընկերներին փոխանցում է իր ժառանգությունը և վերջնականապես մահանում է, խնդրելով Գրոուվերին հասցնել այդ հուզիչ լուրը աշխարհին։
Լաբիրինթոսը Պերսիին տանում է դեպի Թամալփեիս լեռան գագաթը, որտեղ տիտանները կառուցել են Օտրիս ամրոցը։ Ամրոցում է գտնվում Կռոնոսի մասունքներով սարկոֆագ։ Տիտնանի ուժը սկսում է աճել և Պերսին մտածում է որ դրանից հարմար առիթ չի լինի հարված տալու համար։ Պերսին անտեսանելիորեն մտնում է Օտրիսի սրբավայր և տեսնում է թե ինչպես են շան գխով արարածներ՝ թելհինները ներս բերում Կռոնոսի մանգաղը, որը ամենահզոր զենքն է Զևսի գավազանից և Պոսեյդոնի եռաժանիք գավազանից հետո։ Պերսին նայում է սարկոֆագին և տեսնում է, որ այնտեղ հանգչում է Լյուկը։ Նա իր մարմինը տվել է Կռոնոսին և վերջին տարրին, ինչը կյանքի է բերում տիտաններին։ Կռոնոսը կյանք է վերադառնում և առաջինը ում տեսնում է իր առջև լինում է Պերսի Ջեկսոնը։ Նրա և Պերսիի միջև կռիվ է սկսվում որում հաղթում է Կռոնոսը, քանի որ նա ժամանակի տիրակալն է։ Պերսիին հաջողվում է դուրս գալ և թաքնվել լաբիրինթոսում Ռեյչելի շնորհիվ որովհետև նա իր սանրով հարվածում է Կռոնոսի աչքին։ Պերսին հասկանում է, որ Կռոնոսը վերջնականապես չի նյութականացվել և նրա մարմնում ինչ որ տեղ ապրում է Լյուկի գիտակցությունը։
Հերոսները վերադառնում են ճամբար և բոլորը միասին պատրաստվում են Կռոնոսի բանակի հարձակմանը։ Հարձակումը սկսվեց։ Քամփ հրեշի ղեկավարության տակ դժոխային շները, հսկաները, լեսթրիգոնները, վիշապները և ապստամբ խառնածինները հարձակվում են ճամբարի վրա, սակայն ճամբարը համարժեք պատասխան է տալիս։ Պայքարի ընթացքում ճամբարի մի մասը ավերվում է, որոշ հերոսներ զոհվում են, իսկ երբ Գրոուվերը օգտագործեց Պանի պարգևը և ահռելի ձայնով բղավեց, Կռոնոսի բանկը փախուստի դիմեց դեպի լաբիրինթոս։ Կռվից հետո Դեդալը որոշում է կամավոր հեռանալ կյանքից որպիսզի իր և լաբիրինթոսի միջև կապը խզի։ Վարպետին մնում էր միայն անհետանալ և նույն պահին լաբիրինթոսը կավերվի։
Նիկո դի Անջելոն զգալով իր ավելորդ լինելը և հասկանաով որ Աիդի երեխաները ոչ մի տեղ հեղինակություն չեն վայելի, որոշում է լքել ճամբարը։ Նա մտադիր է իմանալ իր և քրոջ անցյալի մասին։ Վերջում նա սեղմում է Պերսիի ձեռքը, որը նշանակում է որ նրանք բաժանվում են խաղաղությամբ։ Դիոնիսոսը վերադառնալով հայտարարում է, որ կրտսեր աստվածները այդ թվում՝ Մորֆեուսը, Հեկատան և Յանուսը միացել են Կռոնոսին, որը օլիմպոսցիների վիճակը դարձնում է անկայուն։ Սատիրների խորհուրդը մտադիր է վտարել Գրոուվերին, քանի որ նա չներկայացրեց ապացույցներ Պանի գոյության մասին, սակայն նրան օգնության է հասնում Դիոնիսոսը։ Նա բաց է թողնում խորհուրը հավատալով որ Պանը մահացել է։ Հեկատոնքեյրներըև Բրիեիրոսը, ովքեր օգնել եին հերոսներին, գնում են Պոսեյդոնի դարբնոց, իսկ Աննաբեթը վիճում է աստվածուհի Հերայի հետ, ով խոստանում է վրեժ լուծել Աթենասի աղջկանից վիրավորանքի համար։ Մոտենում է վերջին պայքարը տիտանների տիրակալ Կռոնոսի հետ։
Մարգարեություն
Մարգարեություն Աննաբեթի համար.
Կթափառես լաբիրինթոսի անվերջ գիշերվա մեջ։ Մեռյալը, դավաճանը և կորածը կվերադառնան։ Թագավոր-ուրվականի ձեռքով կընկնի կամ կբարձրանա, Երեխան՝ վերջին հույսը Աթենասի։ Կքանդվի հերոսի վերջին շնչի հետ, Եվ դու կկորցնես քո սիրեցյալին, ինչը հաճախ մահից դաժան է։
Բացատրություն. Աննաբեթը եղել է լաբիրինթոսում. Մեռյալ - Դեդալոս, դավաճան - Էֆան Նաքամուրա, կորած - Պան։ Նիկոն ազատում է Դեդալոսին, դրանով վարպետը մահանում է։ Լաբիրինթոսը ավերվում է, երբ մահանում է Դեդալոսը։ Աննաբեթը կորցնում է Լյուկին։
Աղբյուրներ
Կատեգորիա:Ֆանտաստիկ վեպեր Կատեգորիա:Անգլերեն վեպեր Կատեգորիա:Անգլերեն գրքեր Կատեգորիա:Անգլերեն գրականություն
Մակեդոնական առյուծ
Մակեդոնական առյուծ, Հյուսիսային Մակեդոնիայի ոչ պաշտոնական խորհրդանիշ։ Հարավսլավիայի Սոցիալիստական Ֆեդերատիվ Հանրապետությունից Մակեդոնիայի Հանրապետության անկախության հռչակումից հետո առյուծը մի քանի անգամ առաջարկվել է որպես նորանկախ պետության զինանշան։
Նախապատմություն
16-րդ դարի վերջից մինչև 18-րդ դարի վերջը Հյուսիսային Մակեդոնիայի շրջանը սովորաբար ներկայացվել է օտարերկրյա զինանշանների (armorials) վրա՝ կարմիր դաշտում ոսկեգույն առյուծ պատկերող զինանշանով կամ ոսկե դաշտում կարմիր առյուծով ։ Դրա ամենավաղ հայտնի օրինակը 16-17-րդ դարի  Ֆոյնիչկի զինանշանն (Fojnički grbovnik) է, իսկ ավելի ուշ օրինակները ներառում են 1595 թվականի Կորենիչ-Նեորիչի զինանշանը  , 1620 թվականի զինանշանը, որը ցուցադրվել է Բելգրադի ժամանակակից արվեստի թանգարանում, և 17-րդ դարի զինանշանը Բեռլինի գրադարանում ։ Կորենիչ-Նեորիչի 1595 թվականի զենքի ցուցակը ներառել է հնգաթև թագը ։ Բելգրադի ժամանակակից արվեստի թանգարանում ներկայացնում է խորհրդանիշի 1620 թվականի տարբերակը՝ եռաթև թագով, մինչդեռ Բեռլինի գրադարանում ներկայացնում է 17-րդ դարի հնգաթև թագով տարբերակը ։ Առյուծի կիրառումը Մակեդոնիան ներկայացնելու համար  շարունակվել է արտասահմանյան հերալդիկ հավաքածուներում 16-18-րդ դարերի ընթացքում  ։
19-րդ դարի վերջին ստեղծվել է մակեդոնա-Ադրիանոպոլսի ներքին հեղափոխական կազմակերպությունը (ՄԱՆՀԿ, Внатрешна македонска револуционерна организација), որի նպատակն էր Մակեդոնիայի և Ադրիանապոլսի շրջանների ինքնավարությունը։ Կազմակերպությունն իրեն մոդելավորել է վաղ բուլղարական հեղափոխական ավանդույթներով (Вътрешна революционна организация) և ընդունել է դրանց խորհրդանիշները, ինչպիսիք են առյուծը (Герб на България), կարգախոսը (Свобода или смърт) և այլն    ։ Այն լուծարվել է 1934 թվականին բուլղարական բանակի կողմից ռազմական հեղաշրջումից հետո։ 1990 թվականից հետո մակեդոնական մի քանի կուսակցություններ հայտարարել են հին ՄԱՆՀԿ-ից իրենց ծագման մասին ։
Առաջարկվող ներածություն
Մակեդոնիայի Հանրապետությունը չի ունեցել հերալդիկ զինանշան, երբ երկիրը անկախություն է ձեռք բերել Հարավսլավիայից, բայց այդ ժամանակից ի վեր մակեդոնական առյուծը, որ համարվել է սոցիալիստական սիմվոլիզմի մնացորդ, հաճախ է առաջարկվել հանրապետության ոչ հերալդիկ ազգային զինանշանի փոխարեն ։ Նման ջանքերը հաջողություն չեն ունեցել հնարավոր փոխարինումների շուրջ քաղաքական ու ազգային վեճերի պատճառով։ 1992 թվականին ճարտարապետ և գրաֆիկական դիզայներ Միրոսլավ Գրչևը (Мирослав Грчев) առաջարկել է այն փոխարինել կարմիր վահանի վրա գտնվող պատմական ոսկե առյուծի վերափոխված տարբերակով։ Այնուամենայնիվ, այս առաջարկը մերժվել է երեք հիմնական հիմքերով․
Այս պատճառներով քաղաքական կուսակցությունները պայմանավորվել են շարունակել օգտագործել գոյություն ունեցող զինանշանը, քանի դեռ լուծում չի գտնվել։ Խորհրդանշանը չի հայտնվել երկրի առաջին անձնագրերում, սակայն 2007 թվականին զինանշանը տեղադրվել է նոր կենսաչափական մակեդոնական անձնագրերի դիմերեսին և ներսում, մինչդեռ նոր ազգային խորհրդանշանի ընդունման վերաբերյալ խորհրդարանական քննարկումները դեռ շարունակվում են։
Մակեդոնիայի Սահմանադրության 5-րդ հոդվածի 2-րդ մասի դրույթների համաձայն՝ Հանրապետության նոր խորհրդանիշների մասին օրենքի ընդունման համար պահանջվում է ձայների երկու երրորդի համաձայնությունը։ Զինանշանի օգտագործումը սահմանվել է օրենքով ։
Այժմյան կիրառություն
Կարմիր վահանի վրա ոսկե առյուծով զինանշանն օգտագործվում է ներկայացնելու համար մի քանի մակեդոնական քաղաքական կուսակցություններ, այդ թվում՝ ամենամեծ Ներքին մակեդոնական հեղափոխական կազմակերպություն- Մակեդոնիայի ազգային միասնության դեմոկրատական կուսակցություն և Ներքին Մակեդոնիայի հեղափոխական կազմակերպություն- Ժողովրդական կուսակցություն։ Միևնույն ժամանակ, առյուծը, որպես այս կուսակցությունների խորհրդանիշ, ժառանգվել է ՆՄՀԿ-ի սկզբնական կազմակերպությունից, որն էլ իր հերթին այն փոխառել է բուլղարական զինանշանից ։
Արտաքին հղումներ
Կատեգորիա:Հյուսիսային Մակեդոնիայի Հանրապետության պետական խորհրդանիշեր Կատեգորիա:Զինանշաններ
Աիշա Այենսու
Կրթություն
Այնեսան փորձ ունի հոգեբանության և նորաձևության բնագավառում։ Նա նորաձևության բնագավառի կրթություն է ստացել կրեատիվ դիզայներ Ջոյս Աբաբիոյի քոլեջում ։